2 ontsnap vir 'n rukkie uit Malmesbury-tronk | Netwerk24
Deur Carl Thomas 26 Februarie 2021 18:57
Kol. André Traut, polisiewoordvoerder van die Wes-Kaap, sê die polisie in Malmesbury ondersoek die omstandighede waarin hulle omstreeks 10:00 uit die tronk in Malmesbury ontsnap het.
"Die verdagtes, van 23 en 28 jaar oud en wat onderskeidelik weens huisbraak en diefstal en diefstal aangehou is, is deur die polisie in hegtenis geneem en is terug in die korrektiewe fasiliteit," sê Traut.
"Die twee het ten tyde van die Covid-19-siftingsprosedures by die sentrum ontsnap," sê Delekile Klaas, provinsiale kommissaris van die departement van korrektiewe dienste.
Klaas sê die twee het daarin geslaag om op 'n muur in die binnehof te klim en op die dak te kom.
Hulle het oor die omheining aan die agterkant van die sentrum gespring om te ontsnap.
"Weens die vinnige reaksie van korrektiewe amptenare, die polisie en die gemeenskap is albei aangehoudenes net ná 15:00 weer in hegtenis geneem," sê Klaas.